CELEX: 62008CN0441
Language: mt
Date: 2008-07-08 00:00:00
Title: Kawża C-441/08: Talba għal deċiżjoni preliminari mressqa min-Naczelny Sąd Administracyjny (Repubblika tal-Polonja), fis- 7 ta' Ottubru 2008 — Elektrownia Pątnów II sp. z o. o. vs Dyrektor Izby Skarbowej w Poznaniu

20.12.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 327/15
            
         Talba għal deċiżjoni preliminari mressqa min-Naczelny Sąd Administracyjny (Repubblika tal-Polonja), fis-7 ta' Ottubru 2008 — Elektrownia Pątnów II sp. z o. o. vs Dyrektor Izby Skarbowej w Poznaniu
   (Kawża C-441/08)
   (2008/C 327/25)
   Lingwa tal-kawża: Il-Pollakk
   Qorti tar-rinviju
   Naczelny Sąd Administracyjny
   Partijiet fil-kawża prinċipali
   
      Rikorrenti: Elektrownia Pątnów II sp. z o. o.
   
      Konvenut: Dyrektor Izby Skarbowej w Poznaniu
   Domandi preliminari
   Id-dritt Komunitarju (b'mod partikolari d-Direttiva 69/335/KEE) (1) jobbliga lill-amministrazzjoni fiskali, meta tissuġġetta żieda fil-kapital għad-dazju kapitali, li tieħu inkunsiderazzjoni l-operazzjonijiet li jirrigwardaw l-istess kontribuzzjoni u li kienu s-suġġett ta' dazju kapitali qabel l-adeżjoni tar-Repubblika tal-Polonja fl-Unjoni Ewropea?
   B'mod partikolari, il-mekkaniżmu previst fit-tieni inċiż tal-Artikolu 5(3) tad-Direttiva 69/335/KEE japplika fil-każ fejn il-konverżjoni f'ishma ta' self mogħti lill-kumpannija b'kapital azzjonarju, kif ipprovdut fl-Artikolu 4(2)(ċ) tad-Direttiva, isseħħ wara l-adeżjoni, iżda fejn dan is-self kien diġà suġġett qabel, fuq il-bażi tal-leġizzlazzjoni nazzjonali fis-seħħ sad-data tal-adeżjoni, għal taxxa skont il-prinċipji ddefiniti fil-liġi Pollakka dwar it-taxxi fuq l-atti ta' dritt ċivili?
   
      (1)  ĠU 1969, L 249, p. 25.